**МОДЕЛ**

На основу члана 32. Закона о локалној самоуправи („Службени гласник РС“, број 129/07, 83/14 - др. закон, 101/16 - др. закон и 47/18), и члана \_\_\_\_ Статута\_\_\_\_\_\_\_\_ („Службени лист/гласник\_\_\_\_\_\_\_\_ “, број\_\_\_\_\_), у циљу реализације мера и активности предвиђених Локалним антикорупцијским планом \_\_\_\_\_\_\_\_\_\_\_\_\_\_\_\_ („Службени лист/гласник\_\_\_\_\_\_\_\_ “, број\_\_\_\_\_), Скупштина\_\_\_\_\_\_\_, на седници одржаној\_\_\_\_\_\_\_\_\_, донела је

**ОДЛУКУ О ПРИЈАВЉИВАЊУ И УПРАВЉАЊУ ПРИВАТНИМ ИНТЕРЕСИМА ЈАВНИХ ФУНКЦИОНЕРА У ПОСТУПКУ ДОНОШЕЊА ОПШТИХ АКАТА**

**Члан 1.**

Овом одлуком ближе се уређује поступак пријављивања и управљања приватним интересима јавних функционера \_\_\_\_\_\_\_\_\_\_\_\_\_\_\_, у поступку утврђивања предлога и доношења одлука и других општих аката из надлежности\_\_\_\_\_\_\_\_\_\_\_\_\_\_\_\_.

**Члан 2.**

Јавни функционер, у смислу ове одлуке, јесте председник\_\_\_\_\_ већа, члан\_\_\_\_ већа и одборник Скупштине\_\_\_\_\_\_\_\_\_\_\_\_.

Приватни интерес јавног функционера, у смислу ове одлуке, јесте било каква корист или погодност за јавног функционера или за друго са њиме повезано лице у вези са предметом одлуке или другог општег акта у чијем предлагању, односно доношењу учествује.

На одређивање круга повезаних лица, у смислу одредби ове одлуке, примењују се прописи којима се уређује спречавање сукоба интереса при вршењу јавних функција.

**Члан 3.**

Јавни функционер је дужан да пријави приватни интерес у вези са одлуком или другим општим актом у чијем предлагању или доношењу учествује.

**Члан 4.**

Пријављивање и управљање приватним интересом одборника Скупштине\_\_\_\_\_\_\_\_\_\_ у поступку усвајања одлука и других општих аката из надлежности Скупштине\_\_\_\_\_\_\_\_\_\_, врши се на начин и по поступку уређеним Пословником Скупштине\_\_\_\_\_\_\_\_.

**Члан 5.**

Председник, односно члан\_\_\_\_\_ већа (у даљем тексту: члан већа) дужан је да одмах по сазнању, а најкасније у року од\_\_\_\_\_ дана[[1]](#footnote-1) од дана сазнања, пријави писаним путем органу надлежном за решавање сукоба интереса јавних функционера, у смислу закона којим се уређује спречавање сукоба интереса при вршењу јавних функција, \_\_\_\_\_\_\_ већу и Савету за праћење примене Етичког кодекса[[2]](#footnote-2) постојање приватног интереса у погледу предмета одлуке или другог општег акта чији предлог утврђује\_\_\_\_\_\_\_\_\_веће.

Члан већа је дужан да о постојању приватног интереса из става 1. овог члана истог дана обавести јавност путем средстава јавног информисања или на други примерен начин.

**Члан 6.**

Сматраће се да приватни интерес члана већа не постоји уколико се корист или погодност предвиђена одлуком или другим општим актом чији се предлог утврђује односи на све грађане на територији\_\_\_\_\_\_\_\_\_\_\_\_\_\_.

**Члан 7.**

Члан већа је дужан да се уздржи од било каквих активности у вези са доношењемодлуке или општег акта из члана 3. ове одлуке од тренутка достављања пријаве до тренутка добијања обавештења од органа надлежног за решавање сукоба интереса јавних функционера, у смислу закона којим се уређује спречавање сукоба интереса при вршењу јавних функција.

**Члан 8.**

Савет за праћење примене Етичког кодекса даје савете и смернице у вези са пријављивањем приватног интереса јавних функционера, води евиденцију о пријавама приватног интереса јавних функционера и прати извршавање обавезе пријављивања приватних интереса јавних функционера.

**Члан 9.**

Евиденција о пријавама приватних интереса јавних функционера садржи податке о датуму пријема пријаве; предмету пријаве и обавештењу органа надлежног за решавање сукоба интереса јавних функционера, које буде достављено \_\_\_\_\_\_\_\_\_\_ већу, у складу са законом којим се уређује спречавање сукоба интереса при вршењу јавних функција.

Евиденција о пријавама приватних интереса јавних функционера објављује се на интернет презентацији\_\_\_\_\_\_\_\_\_\_\_\_\_\_\_\_\_\_\_.

**Члан 10.**

Савет за праћење примене Етичког кодекса извештава Скупштину о пријављивању приватних интереса јавних функционера у поступку доношења општих аката.

Извештај из става 1. овог члана подноси се Скупштини најкасније до 31. марта текуће године за претходну годину.

Извештај из става 1. овог члана садржи податке о броју и предмету пријава приватног интереса и податке о праћењу извршавања обавезе пријављивања приватног интереса.

Извештај из става 1. овог члана објављује се на интернет презентацији \_\_\_\_\_\_\_\_\_\_\_.

**Члан 11.**

Ова одлука ступа на снагу осмог дана од дана објављивања у „Службеном листу/гласнику\_\_\_\_\_\_\_\_\_\_\_\_\_\_“.

СКУПШТИНА\_\_\_\_\_\_\_\_\_\_\_\_\_\_\_\_\_\_\_\_\_

Датум, број: \_\_\_\_\_\_\_\_\_\_\_\_\_\_\_\_\_\_\_\_\_\_\_\_

 ПРЕДСЕДНИК СКУПШТИНЕ

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Напомена:** Модел ЛАП сугерише прописивање санкција финансијске природе, предвиђених Пословником, за јавне функционере ЈЛС који не пријаве приватни интерес у погледу предмета одлуке или другог општег акта у чијем предлагању, односно доношењу учествују. Додатно, Модел ЛАП предвиђа и објављивање одлуке о кршењу поменуте обавезе. Ова питања нису регулисана Моделом Одлуке, а за то постоје два разлога. Први разлог је чињеница да пословници скупштине и већа не предвиђају санкције финансијске природе за одборнике, председника и чланове већа. Други разлог је то што Закон о Агенцији за борбу против корупције, као и Нацрт закона о спречавању корупције, прописују да ће јавни функционер бити новчано кажњен за прекршај уколико не обавести непосредно претпостављеног и Агенцију о сумњи у постојање сукоба интереса који он или са њим повезано лице има, што би требало да обухвати и приватни интерес у погледу предмета одлуке или другог општег акта, у чијем предлагању, односно доношењу учествује.

1. Законом о Агенцији за борбу против корупције и Нацртом закона о спречавању корупције јавним функционерима остављен је дужи рок за достављање обавештења о сумњи у постојање сукоба интереса, укључујући ту и пријаву приватног интереса у погледу доношења општих аката. Имајући у виду да доношење општих аката може захтевати хитност у поступању, препорука је да се Одлуком одреди краћи примерен рок за пријављивање приватног интереса јавних функционера у овим случајевима. [↑](#footnote-ref-1)
2. Према Моделу Пословника Скупштине ЈЛС, Савет за за праћење примене Етичког кодекса јесте посебно стално радно тело Скупштине ЈЛС, које, поред осталог, даје савете и смернице у вези са пријављивањем приватног интереса одборника, води евиденцију о пријавама приватног интереса, прати извршавање обавезе пријављивања приватних интереса одборника и о томе сачињава извештај. [↑](#footnote-ref-2)